Source: https://www.upsvr.gov.sk/sluzby-zamestnanosti/nastroje-aktivnych-opatreni-na-trhu-prace/vzdelavanie-a-priprava-pre-trh-prace/vzdelavanie-a-priprava-pre-trh-prace-zabezpecene-z-vlastnej-iniciativy-uchadzaca-o-zamestnanie-46-ods.7.html?page_id=569209
Timestamp: 2019-05-26 21:00:39+00:00
Document Index: 12351859

Matched Legal Cases: ['§ 46', '§ 46', '§ 46', '§ 44', '§ 44', '§ 46', '§ 70', '§ 46']

ÚPSVaR > Vzdelávanie a príprava pre trh práce zabezpečené z vlastnej iniciatívy uchádzača o zamestnanie- § 46 ods.7 > Vzdelávanie a príprava pre trh práce zabezpečené z vlastnej iniciatívy uchádzača o zamestnanie- § 46 ods.7
Vzdelávanie a príprava pre trh práce zabezpečené z vlastnej iniciatívy uchádzača o zamestnanie- § 46 ods.7
Aktualizácia od 01.04.2019
Vzdelávanie a príprava pre trh práce (ďalej len „vzdelávanie“) uchádzača o zamestnanie (ďalej len „UoZ“) je v zmysle § 44 ods. 1 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“) teoretická príprava alebo praktická príprava UoZ, ktorú si vyžaduje jeho uplatnenie na trhu práce a ktorá umožňuje získať nové odborné vedomosti, zručnosti a schopnosti na účel pracovného uplatnenia vo vhodnom zamestnaní. Vzdelávanie v zmysle zákona
o službách zamestnanosti nie je zvýšenie stupňa vzdelania.
UoZ si z vlastnej iniciatívy vyhľadá vzdelávanie, ktoré vyhovuje jeho potrebám, zámeru uplatniť sa na trhu práce, resp. ktoré požaduje potenciálny zamestnávateľ a ktoré je v súlade s § 44 ods. 7 zákona o službách zamestnanosti. Ešte pred jeho absolvovaním písomne požiada úrad o schválenie vybraného vzdelávania formou žiadosti o príspevok na vzdelávanie zabezpečené z vlastnej iniciatívy UoZ (ďalej len „príspevok“):
UoZ evidovaný na úrade v pôsobnosti samosprávnych krajov Slovenskej republiky okrem Bratislavského samosprávneho kraja (ďalej len „BSK“) prostredníctvom formulára ŽIADOSŤ O PRÍSPEVOK – SR,
UoZ evidovaný na úrade v pôsobnosti BSK prostredníctvom formulára ŽIADOSŤ O PRÍSPEVOK - BSK.
Na príspevok podľa § 46 ods. 7 zákona o službách zamestnanosti nie je v zmysle § 70 ods. 6 zákona o službách zamestnanosti právny nárok.
Pri určovaní obsahu, rozsahu vzdelávania a pri výbere poskytovateľa vzdelávania zabezpečeného z vlastnej iniciatívy sa UoZ zaväzuje dodržiavať princípy hospodárnosti, efektívnosti, účelnosti a účinnosti. Zároveň sa zaväzuje uplatniť princíp primeranosti, t. j. cena za vybrané vzdelávanie by mala zodpovedať obvyklým cenám v danom čase a mieste. Maximálna cena za osobohodinu vzdelávania, ktoré si UoZ zabezpečí z vlastnej iniciatívy musí zodpovedať maximálnym cenám v zmysle zverejnených cenových limitov* (CENOVÉ LIMITY).
môže UoZ zabezpečiť vzdelávanie,
bol občanovi poskytnutý príspevok v zmysle § 46 ods. 7 zákona o službách zamestnanosti poskytnutý v posledných troch rokoch pred podaním žiadosti.
V prípade, ak úrad schváli UoZ žiadosť o príspevok, uzatvorí s ním dohodu o poskytnutí príspevku. Až po uzatvorení tejto dohody je možné absolvovať vybrané vzdelávanie a uhradiť za toto vzdelávanie poskytovateľovi poplatok. UoZ, evidovaný na úrade v pôsobnosti samosprávnych krajov Slovenskej republiky okrem BSK, môže absolvovať vzdelávanie len na území Slovenskej republiky okrem BSK.
Úrad následne občanovi, ktorý si zabezpečil vzdelávanie z vlastnej iniciatívy, uhradí po jeho absolvovaní príspevok na refundáciu nákladov na vzdelávanie, do výšky 100 % oprávnených nákladov, najviac v sume 600,00 eur. Príspevok úrad poskytne až po nástupe do zamestnania alebo začatia prevádzkovania alebo vykonávania samostatnej zárobkovej činnosti, na základe písomnej žiadosti o úhradu príspevku, ktorú je občan povinný predložiť úradu najskôr po uplynutí 30 kalendárnych dní a najneskôr do 90 kalendárnych dní po ukončení vzdelávania.
* V prípade, ak má UoZ záujem absolvovať vzdelávanie so špecifickou (trhovou) cenou, ktoré nespĺňa odporúčaný finančný limit na osobohodinu, poskytovateľ vzdelávania je povinný predložiť k vyhláseniu o absolvovanom vzdelávaní, ktoré je prílohou žiadosti o úhradu príspevku na vzdelávanie zabezpečené z vlastnej iniciatívy UoZ písomné zdôvodnenie (v ktorom jasným a zreteľným spôsobom vysvetlí, prečo žiada uplatniť trhovú cenu a z akého dôvodu nie je možné dodržať odporúčané maximálne cenové limity) a prieskum trhu (nie starší ako 3 mesiace, preukazujúci, že cena za vzdelávanie predstavuje trhovú cenu).
Poskytovateľ vzdelávania môže preukázať prieskum trhu na základe cenového prieskumu:
oslovením minimálne 2 poskytovateľov vzdelávania ktorí realizujú rovnaké vzdelávanie – pre účely zdokladovania takto vykonaného prieskumu, poskytovateľ vzdelávania predloží celú komunikáciu s poskytovateľmi vzdelávania, ktorých oslovil
minimálne 2 webových stránok poskytovateľov vzdelávania ktorí realizujú rovnaké vzdelávanie - pre účely zdokladovania takto vykonaného prieskumu poskytovateľ vzdelávania predloží „print screeny“ predmetných webových stránok (môžu byť aj vrátane dokumentov stiahnutých z týchto webových stránok), ktoré budú jasne a zreteľne preukazovať cenu za vzdelávanie.
Žiadosť o príspevok SR [rtf, 129.4 kB]
Žiadosť o príspevok BSK [rtf, 43.9 kB]
Cenové limity [rtf, 14.5 kB]